**ՀԻՄՆԱՎՈՐՈՒՄ**

**ԾԱՆՈՒՑՈՒՄ ՆԵՐԿԱՅԱՑՐԱԾ ԵՎ ՀԱՇՎԱՌՎԱԾ ԱՆՁԱՆՑ ՄԱՍԻՆ ՏԵՂԵԿԱՏՎՈՒԹՅՈՒՆԸ, ԴՐԱՆՑՈՒՄ ԿԱՏԱՐՎԱԾ ՓՈՓՈԽՈՒԹՅՈՒՆՆԵՐԸ, ԾԱՆՈՒՑՄԱՆ ԵՆԹԱԿԱ ԳՈՐԾՈՒՆԵՈՒԹՅԱՄԲ ԶԲԱՂՎԵԼՈՒ ԻՐԱՎՈՒՆՔԸ ԿԱՍԵՑՆԵԼՈՒ ԿԱՄ ԴԱԴԱՐԵՑՆԵԼՈՒ, ԻՆՉՊԵՍ ՆԱԵՎ ՆՈՐ ՎԱՅՐՈՒՄ ԳՈՐԾՈՒՆԵՈՒԹՅՈՒՆ ԻՐԱԿԱՆԱՑՆԵԼՈՒ ՄԱՍԻՆ ՏԵՂԵԿԱՏՎՈՒԹՅՈՒՆԸ ՊԵՏԱԿԱՆ ՏՈՒՐՔԻ ՀԱՇՎԱՐԿՄԱՆ ԵՎ ԳԱՆՁՄԱՆ ԿԱՐԳԻ ՊԱՀՊԱՆՄԱՆ ՆԿԱՏՄԱՄԲ ՎԵՐԱՀՍԿՈՂՈՒԹՅՈՒՆՆ ԻՐԱԿԱՆԱՑՆՈՂ՝ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ԼԻԱԶՈՐԱԾ ՄԱՐՄՆԻՆ ՏՐԱՄԱԴՐԵԼՈՒ ԿԱՐԳԸ ՀԱՍՏԱՏԵԼՈՒ ՄԱՍԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

***1. Իրավական ակտի անհրաժեշտությունը (նպատակը)***.

Նախագծի անհրաժեշտությունը պայմանավորված է «Գործունեության իրականացման ծանուցման մասին» ՀՀ օրենքի, ինչպես նաև այդ օրենքի ընդունման հետ կապված մի շարք օրենքներում կատարված լրացումների և փոփոխությունների ընդունման հետ կապված Հայաստանի Հանրապետության վարչապետի 04.04.2016թ. «Հայաստանի Հանրապետության մի շարք օրենքների կիրարկումն ապահովող միջոցառումների ցանկերը հաստատելու մասին» N258-Ա որոշման N 2 հավելվածի աղյուսակի 2-րդ կետով նախատեսված միջոցառման կատարմամբ:

***2. Կարգավորման հարաբերությունների ներկա վիճակը և առկա խնդիրները.***

ՀՀ Ազգային Ժողովի կողմից 13.11.2015թ.-ին «Գործունեության իրականացման ծանուցման մասին» ՀՕ-120-Ն օրենքի և նույն օրենսդրական փաթեթի մեջ ընդունված մի շարք այլ օրենքների ընդուն­­­մամբ անհրա­ժեշ­տու­­թյուն է առա­­ջացել մշա­­­­­կել սույն ՀՀ կառավարու­թյան որոշման նախա­գիծը, որը պետք է ապահովվի այդ օրենքներով սահմանված որոշ դրույթների կիրառումը:

Մասնավորապես նախագիծը մշակվել է «Գործունեության իրականացման ծանուցման մասին» ՀՕ-120-Ն օրենքի 8-րդ հոդվածի 4-րդ, ինչպես նաև 24-րդ հոդվածի 3-րդ մասերով լիազոր մարմինների կողմից ծանուցում ներկայացրած և հաշվառված անձանց վերաբերյալ տեղեկատվությունը, ինչպես նաև վերոհիշյալ օրենքն ուժի մեջ մտնելուց հետո՝ մեկամսյա ժամկետում «Լիցենզավորման մասին» ՀՀ օրենքով սահմանված լիցենզիա ստացած անձանց գործող լիցենզիաների հաշվառման մասին տեղեկատվությունը ՀՀ կառավարության սահմանած կարգով պետական տուրքի հաշվարկման և գանձման կարգի պահպանման նկատմամբ վերահսկողությունն իրականացնող՝ ՀՀ կառավարության լիազորած մարմնին տրամադրելու համար:

***3. Տվյալ բնագավառում իրականացվող քաղաքականությունը.***

ՀՀ Ազգային Ժողովի կողմից 13.11.2015թ.-ին «Գործունեության իրականացման ծանուցման մասին» ՀՕ-120-Ն օրենքի և նույն օրենսդրական փաթեթի մեջ ընդունված մի շարք այլ օրենքների ընդուն­­­ման արդյունքում «Լիցենզավորման մասին» ՀՀ օրենքով նախկինում լիցենզավորման ենթակա մի շարք գործունեության տեսակներ սահմանվեցին որպես ծանուցման ենթակա գործունեության տեսակներ:

Ծանուցման ենթակա գործունեություն իրականացնելու համար ներկայացվող ծանուցումները հաշվառում են ՀՀ կառավարության լիազորած մարմինները, որոնք հաշվառված անձանց մասին տեղեկատվությունը, դրանցում կատարված փոփոխությունները, ծանուցման ենթակա գործունեությամբ զբաղվելու իրավունքը կասեցնելու կամ դադարեցնելու, ինչպես նաև նոր վայրում գործունեություն իրականացնելու մասին տեղեկատվությունն ՀՀ կառավարության սահմանած կարգով պետք է տրամադրեն պետական տուրքի հաշվարկման և գանձման կարգի պահպանման նկատմամբ վերահսկողությունն իրականացնող՝ Հայաստանի Հանրապետության կառավարության լիազորած հարկային մարմնին:

Միաժամանակ, ՀՀ կառավարության լիազոր մարմինները պարտավոր են «Գործունեության իրականացման ծանուցման մասին» օրենքն ուժի մեջ մտնելուց հետո՝ մեկամսյա ժամկետում, օրենքով սահմանված կարգով իրականացնել մինչև օրենքն ուժի մեջ մտնելը «Լիցենզավորման մասին» ՀՀ օրենքով սահմանված գործունեության լիցենզիա ստացած անձանց հաշվառում՝ լիցենզիա ստանալու համար ներկայացված տեղեկատվությանը համապատասխան:

Ծանուցում ներկայացրած և հաշվառված անձանց վերաբերյալ օրենքով սահմանված տեղեկատվությունը, ինչպես նաև հաշվառման օրը, ամիսը, տարեթիվը լիազոր մարմինները պարտավոր են օրենքն ուժի մեջ մտնելուց հետո՝ մեկամսյա ժամկետում հրապարակել իրենց պաշտոնական կայքում և հրապարակելուց հետո՝ մեկ ամսվա ընթացքում, այդ տեղեկատվությունը տրամադրել պետական տուրքի հաշվարկման և գանձման կարգի պահպանման նկատմամբ վերահսկողությունն իրականացնող՝ ՀՀ կառավարության լիազորած հարկային մարմնին:

Օրենքով սահմանված լիազոր մարմիններ են համարվում մինչև օրենքի ուժի մեջ մտնելը համապատասխան գործունեությունը լիցենզավորող մարմինները, եթե ՀՀ կառավարությունը չի սահմանում լիազոր այլ մարմիններ:

***4. Կարգավորման նպատակը և բնույթը.***

Նախագծի նպատակն է ապահովել «Գործունեության իրականացման ծանուցման մասին» ՀՕ-120-Ն օրենքով սահմանված դրույթների կիրառումն ապահովելու նպատակով ՀՀ վարչապետի 04.04.2016թ. N258-Ա որոշման N 2 հավելվածի աղյուսակի 2-րդ կետով նախատեսված միջոցառման կատարումը՝ սահմանել համապատասխան կարգ ծանուցում ներկայացրած և հաշվառված անձանց, ինչպես նաև մինչև ծանուցման ենթակա գործունեություն համարվելը այդ գործունեության իրականացման համար «Լիցենզավորման մասին» ՀՀ օրենքով սահմանված գործունեության լիցենզիա ստացած (որպես ծանուցում ներկայացրած հաշվառված) անձանց մասին տեղեկատվությունը հարկային մարմնին տրամադրելու համար:

***5. Նախագծի մշակման գործընթացում ներգրավված ինստիտուտները և անձիք.***

Նախագծի մշակմանը աշխատանքային խմբեր ներգրավված չեն եղել: Նախագիծը մշակվել է ՀՀ ԿԱ պետական եկամուտների կողմից:

***6. Իրավական ակտի ընդունման արդյունքում ակնկալվող արդյունքը.***

Ակնկալվում է, «Պետական տուրքի մասին» ՀՀ օրենքին համապատասխան հարկային մարնում տարեկան պետական տուրքի հաշվառման նպատակով կանոնակարգել ծանուցման ենթակա գործունեություն իրականացնող անձանց հաշվառող լիազոր մարմինների կողմից ծանուցում ներկայացրած և հաշվառված անձանց մասին տեղեկատվությունը հարկային մարմնին տրամադրելու գործընթացը:

**ՏԵՂԵԿԱՆՔ**

**ԾԱՆՈՒՑՈՒՄ ՆԵՐԿԱՅԱՑՐԱԾ ԵՎ ՀԱՇՎԱՌՎԱԾ ԱՆՁԱՆՑ ՄԱՍԻՆ ՏԵՂԵԿԱՏՎՈՒԹՅՈՒՆԸ, ԴՐԱՆՑՈՒՄ ԿԱՏԱՐՎԱԾ ՓՈՓՈԽՈՒԹՅՈՒՆՆԵՐԸ, ԾԱՆՈՒՑՄԱՆ ԵՆԹԱԿԱ ԳՈՐԾՈՒՆԵՈՒԹՅԱՄԲ ԶԲԱՂՎԵԼՈՒ ԻՐԱՎՈՒՆՔԸ ԿԱՍԵՑՆԵԼՈՒ ԿԱՄ ԴԱԴԱՐԵՑՆԵԼՈՒ, ԻՆՉՊԵՍ ՆԱԵՎ ՆՈՐ ՎԱՅՐՈՒՄ ԳՈՐԾՈՒՆԵՈՒԹՅՈՒՆ ԻՐԱԿԱՆԱՑՆԵԼՈՒ ՄԱՍԻՆ ՏԵՂԵԿԱՏՎՈՒԹՅՈՒՆԸ ՊԵՏԱԿԱՆ ՏՈՒՐՔԻ ՀԱՇՎԱՐԿՄԱՆ ԵՎ ԳԱՆՁՄԱՆ ԿԱՐԳԻ ՊԱՀՊԱՆՄԱՆ ՆԿԱՏՄԱՄԲ ՎԵՐԱՀՍԿՈՂՈՒԹՅՈՒՆՆ ԻՐԱԿԱՆԱՑՆՈՂ՝ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ԼԻԱԶՈՐԱԾ ՄԱՐՄՆԻՆ ՏՐԱՄԱԴՐԵԼՈՒ ԿԱՐԳԸ ՀԱՍՏԱՏԵԼՈՒ ՄԱՍԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԴԵՊՔՈՒՄ ՊԵՏԱԿԱՆ ԵՎ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄԻՆՆԵՐԻ ԲՅՈՒՋԵՆԵՐՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ԷԱԿԱՆ ԱՎԵԼԱՑՈՒՄՆԵՐԻ ԿԱՄ ՆՎԱԶԵՑՈՒՄՆԵՐԻ ՄԱՍԻՆ**

«Ծանուցում ներկայացրած և հաշվառված անձանց մասին տեղեկատվությունը, դրանցում կատարված փոփոխությունները, ծանուցման ենթակա գործունեությամբ զբաղվելու իրավունքը կասեցնելու կամ դադարեցնելու, ինչպես նաև նոր վայրում գործունեություն իրականացնելու մասին տեղեկատվությունը պետական տուրքի հաշվարկման և գանձման կարգի պահպանման նկատմամբ վերահսկողությունն իրականացնող՝ Հայաստանի Հանրապետության կառավարության լիազորած մարմնին տրամադրելու կարգը հաստատելու մասին» Հայաստանի Հանրապետության կառավարության որոշման նախագծի ընդունման դեպքում պետական և տեղական ինքնակառավարման մարմինների բյուջեներում ծախսերի և եկամուտների էական ավելացումներ կամ նվազեցումներ չի նախատեսվում:

**ՏԵՂԵԿԱՆՔ**

**ԾԱՆՈՒՑՈՒՄ ՆԵՐԿԱՅԱՑՐԱԾ ԵՎ ՀԱՇՎԱՌՎԱԾ ԱՆՁԱՆՑ ՄԱՍԻՆ ՏԵՂԵԿԱՏՎՈՒԹՅՈՒՆԸ, ԴՐԱՆՑՈՒՄ ԿԱՏԱՐՎԱԾ ՓՈՓՈԽՈՒԹՅՈՒՆՆԵՐԸ, ԾԱՆՈՒՑՄԱՆ ԵՆԹԱԿԱ ԳՈՐԾՈՒՆԵՈՒԹՅԱՄԲ ԶԲԱՂՎԵԼՈՒ ԻՐԱՎՈՒՆՔԸ ԿԱՍԵՑՆԵԼՈՒ ԿԱՄ ԴԱԴԱՐԵՑՆԵԼՈՒ, ԻՆՉՊԵՍ ՆԱԵՎ ՆՈՐ ՎԱՅՐՈՒՄ ԳՈՐԾՈՒՆԵՈՒԹՅՈՒՆ ԻՐԱԿԱՆԱՑՆԵԼՈՒ ՄԱՍԻՆ ՏԵՂԵԿԱՏՎՈՒԹՅՈՒՆԸ ՊԵՏԱԿԱՆ ՏՈՒՐՔԻ ՀԱՇՎԱՐԿՄԱՆ ԵՎ ԳԱՆՁՄԱՆ ԿԱՐԳԻ ՊԱՀՊԱՆՄԱՆ ՆԿԱՏՄԱՄԲ ՎԵՐԱՀՍԿՈՂՈՒԹՅՈՒՆՆ ԻՐԱԿԱՆԱՑՆՈՂ՝ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ԼԻԱԶՈՐԱԾ ՄԱՐՄՆԻՆ ՏՐԱՄԱԴՐԵԼՈՒ ԿԱՐԳԸ ՀԱՍՏԱՏԵԼՈՒ ՄԱՍԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՌՆՉՈՒԹՅԱՄԲ ԸՆԴՈՒՆՎԵԼԻՔ ԱՅԼ ԻՐԱՎԱԿԱՆ ԱԿՏԵՐԻ ՆԱԽԱԳԾԵՐԻ ԿԱՄ ԴՐԱՆՑ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ԲԱՑԱԿԱՅՈՒԹՅԱՆ ՄԱՍԻՆ**

«Ծանուցում ներկայացրած և հաշվառված անձանց մասին տեղեկատվությունը, դրանցում կատարված փոփոխությունները, ծանուցման ենթակա գործունեությամբ զբաղվելու իրավունքը կասեցնելու կամ դադարեցնելու, ինչպես նաև նոր վայրում գործունեություն իրականացնելու մասին տեղեկատվությունը պետական տուրքի հաշվարկման և գանձման կարգի պահպանման նկատմամբ վերահսկողությունն իրականացնող՝ Հայաստանի Հանրապետության կառավարության լիազորած մարմնին տրամադրելու կարգը հաստատելու մասին» Հայաստանի Հանրապետության կառավարության որոշման նախագծի ընդունմամբ պայմանավորված անհրաժեշտություն է առաջանում փոփոխություններ կատարել ՀՀ կառավարության 03.06.2002թ. N674 որոշման մեջ: